CELEX: 62020TN0381
Language: da
Date: 2020-06-20 00:00:00
Title: Sag T-381/20: Sag anlagt den 20. juni 2020 — Datax mod REA

7.9.2020   
            
            
               DA
            
            
               Den Europæiske Unions Tidende
            
            
               C 297/39
            
         
      Sag anlagt den 20. juni 2020 — Datax mod REA
      (Sag T-381/20)
      (2020/C 297/52)
      Processprog: engelsk
      
         Parter
      
      
         Sagsøger: Datax sp. z o.o. (Warszawa, Polen) (ved advokat J. Bober)
      
         Sagsøgt: Forvaltningsorganet for Forskning (REA)
      
         Sagsøgerens påstande
      
      
                  —
               
               
                  Afgørelse af 13. november 2019 (ARES 2019 7018535 — 13/11/2019) om delvis afvisning af støtteberettigede omkostninger og inddrivelse af EU-støtte, og hvorefter sagsøgeren skal betale konventionalbod, annulleres.
               
            
                  —
               
               
                  Forvaltningsorganet for Forskning (REA) tilpligtes at betale sagsomkostningerne, herunder de udgifter til juridisk bistand, som sagsøger har afholdt i forbindelse med retssagen.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat otte anbringender.
      
                  1.
               
               
                  Første anbringende vedrører fejl ved de fastslåede faktiske omstændigheder og en tilsidesættelse af polsk arbejdsret.
               
            
                  2.
               
               
                  Andet anbringende vedrører en tilsidesættelse af de grundlæggende principper i EU-retten, navnlig retsstatsprincippet.
               
            
                  3.
               
               
                  Tredje anbringende vedrører, at sagsøgeren ikke har begået uregelmæssigheder.
               
            
                  4.
               
               
                  Fjerde anbringende vedrører manglende anvendelse af proportionalitetsprincippet.
               
            
                  5.
               
               
                  Femte anbringende vedrører, at argumentet om, at sagsøgeren har overtrådt tilskudsaftaler, er forkert.
               
            
                  6.
               
               
                  Sjette anbringende, som fremsættes subsidiært, vedrører, at det var en fejl, at den anfægtede afgørelse blev vedtaget af REA, som er et af Den Europæiske Unions forvaltningsorganer, og ikke af Europa-Kommissionen.
               
            
                  7.
               
               
                  Syvende anbringende, som ligeledes fremsættes subsidiært, vedrører en tilsidesættelse af Kongeriget Belgiens lovgivning.
               
            
                  8.
               
               
                  Ottende anbringende, som også fremsættes subsidiært, vedrører, at sagsøgtes finansielle fordringer er forældet.